
KLIENTŲ APTARNAVIMO IR PASLAUGŲ VALDYMO SKYRIAUS NUOSTATAI

I SKYRIUS
BENDROSIOS NUOSTATOS

1. Klientų aptarnavimo ir paslaugų valdymo skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Klientų aptarnavimo ir paslaugų valdymo skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Užimtumo tarnybos struktūrinis padalinys, tiesiogiai pavaldus ir atskaitingas Užimtumo tarnybos direktoriaus pavaduotojui. 
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais. 
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus valstybės tarnautojų ir darbuotojų, dirbančių pagal darbo sutartis, (toliau – valstybės tarnautojai ir darbuotojai) kompetenciją, funkcijas, pavaldumą nustato jų pareigybių aprašymai.
5. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

6. Skyriaus uždaviniai yra: 
6.1. koordinuoti ir užtikrinti kokybišką bei efektyvų fizinių ir juridinių asmenų (toliau - asmenys) konsultavimą Užimtumo tarnybos administravimo padaliniuose telefonu, raštu bei elektroninėmis ryšio priemonėmis;
6.2. užtikrinti Užimtumo tarnybos klientų grįžtamojo ryšio kaupimą ir analizę.
7. Skyrius, įgyvendindamas jam nustatytus uždavinius, vykdo šias funkcijas:
7.1. vieningo asmenų informavimo ir konsultavimo užtikrinimo srityje:
7.1.1. vykdo klientų aptarnavimą bendruoju Užimtumo tarnybos informaciniu telefonu 1883, raštu bei elektroninėmis ryšio priemonėmis;
7.1.2. koordinuoja į Užimtumo tarnybos administracinių padalinių priimamuosius atvykusių klientų aptarnavimą taikant  vieningą aptarnavimo bei konsultavimo standartą; 
7.1.3. vykdo bendros Užimtumo tarnybos elektroninės pašto dėžutės info@uzt.lt administravimą, bendro pobūdžio informacijos asmenims pagal paklausimus, gautus į šią dėžutę, teikimą;
7.1.4. vykdo asmenų prašymų, pareiškimų ir skundų nagrinėjimą bei atsakymų projektų į juos rengimą pagal direktoriaus ar jo pavaduotojo pavedimus;
7.1.5. bendradarbiauja su kitais Užimtumo tarnybos struktūriniais padaliniais bei kitomis Lietuvos Respublikos valstybės ir savivaldybių institucijomis, įstaigomis ir organizacijomis, siekiant operatyviai išspręsti klientams iškilusias problemas;
7.1.6. darbdavių prašymu bendruoju telefonu 1883 registruoja laisvas darbo vietas Užimtumo tarnybos valdomoje informacinėje sistemoje;
[bookmark: _Hlk52373925]7.1.7. vykdo norminės ir metodinės medžiagos, gerosios praktikos pavyzdžių kaupimą, sisteminimą ir nagrinėjimą, metodinių nurodymų Užimtumo tarnybos  administravimo padaliniams klientų informavimo ir konsultavimo srityje rengimą bei teikimą, teisės aktų, reglamentuojančių paslaugų Užimtumo tarnybos   administravimo padalinių klientams teikimą, projektų rengimą;
7.1.8. koordinuoja Užimtumo tarnybos   administravimo padalinių teikiamų paslaugų sąrašo ir paslaugų aprašymų rengimą ir atnaujinimą;
7.1.9. koordinuoja Užimtumo tarnybos administravimo padalinių klientams išduodamų pažymų formų rengimą ir tobulinimą;
7.2. klientų grįžtamojo ryšio kaupimo ir analizės užtikrinimo srityje:
7.2.1. analizuoja klientų srautus, konsultavimosi poreikio priežastis, identifikuoja dažniausiai pasikartojančias problemas, aiškinasi jų priežastis;
7.2.2. teikia pasiūlymus Užimtumo tarnybos Kokybės vadybos skyriui dėl esamų procesų tobulinimo ar (ir) naujų procesų sukūrimo;
7.2.3. dalyvauja vykdant klientų apklausas bei tyrimus.
7.2.4. atlieka informacinių įpareigojimų verslui ir piliečiams analizę, pasiūlymų dėl jų supaprastinimo arba panaikinimo teikimą ir administracinės naštos mažinimo priemonių rengimą;
7.2.5. atlieka apibendrintą praėjusių metų asmenų skundų nagrinėjimo Užimtumo tarnyboje analizę ir teikia Užimtumo tarnybos direktoriui.
8. Skyrius taip pat vykdo šias funkcijas:
8.1. dalyvauja rengiant Užimtumo tarnybos metinius veiklos planus, įgyvendinant veiklos planavimo, veiklos vertinimo, vidau kontrolės, veiklos rizikos ir kokybės valdymo, korupcijos ir kitos nesąžiningos veiklos prevencijos procedūras;
8.2. rengia teisės aktų bei kitų dokumentų projektus pagal Skyriaus kompetenciją;
8.3. vykdo dokumentų, susijusių su Skyriaus funkcijų vykdymu, kaupimą, sisteminimą ir saugojimą, bei jų ruošimą archyviniam saugojimui ir teisės aktų nustatyta tvarka bei terminais perdavimą į archyvą pagal dokumentacijos planą;.
8.4. atlieka  Skyriaus funkcijų vykdymui reikalingų duomenų poreikio analizę, pasiūlymų formulavimą ir užduočių programinės įrangos kūrimui ir tobulinimui rengimą bei dalyvavimą testuojant sukurtą programinę įrangą;
8.5. bendradarbiauja su valstybės valdžios ir valdymo bei savivaldybių institucijomis ir įstaigomis bei kitomis įstaigomis, institucijomis ar organizacijomis, teikia duomenis pagal Skyriaus kompetenciją;
8.6. atstovauja Užimtumo tarnybai valstybės valdžios ir valdymo, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Užimtumo tarnybos direktoriaus pavaduotojui pagal kuravimo sritį pavedus;.
8.7. vykdo kitus Užimtumo tarnybos direktoriaus pavaduotojo pagal kuravimo sritį pavedimus pagal Skyriaus kompetenciją;
8.8. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
8.9. įgyvendina Užimtumo tarnybos direktoriaus įsakymus ir pavedimus;
8.10. dalyvauja įgyvendinant kitų struktūrinių padalinių veiklos procedūras; 
8.11. dalyvauja darbo grupėse ir komisijose konkrečioms užduotims atlikti bei pasitarimuose;
8.12 nustato Skyriaus valstybės tarnautojų ir darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
8.13. analizuoja Skyriaus funkcijų vykdymui reikalingų duomenų poreikį, formuluoja pasiūlymus ir rengia užduotis programinės įrangos kūrimui ir tobulinimui, dalyvauja testuojant sukurtą programinę įrangą;
8.14. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
8.15. vizuoja  dokumentus Skyriaus kompetencijai priskirtais klausimais;
8.16. pildo Skyriaus valstybės tarnautojų ir darbuotojų darbo laiko apskaitos žiniaraščius;
[bookmark: _Hlk52442356]8.17. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
8.18. vykdo kitas  teisės aktų nustatytas funkcijas Skyriaus kompetencijai priskirtais klausimais.

III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
9.1. teikti Užimtumo tarnybos direktoriui ir direktoriaus pavaduotojui pasiūlymus dėl teisės aktų tobulinimo;
9.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
9.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
9.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
9.5. dalyvauti kitų valstybės institucijų ir įstaigų ar savivaldybių komisijų (darbo grupių) veikloje;
9.6. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS

10. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais ir ketvirtiniais veiklos planais, šiais Nuostatais, Užimtumo tarnybos direktoriaus pavedimais ir rezoliucijomis.
11. Skyriaus veiklą organizuoja Skyriaus vedėjas (toliau – Vedėjas).
12. Vedėjas yra tiesiogiai pavaldus Užimtumo tarnybos direktoriaus pavaduotojui.
13. Vedėjas:
13.1. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams ir kontroliuoja jų vykdymą, teikia pasiūlymus Užimtumo tarnybos direktoriaus pavaduotojui dėl Skyriaus veiklos tobulinimo;
13.2. dalyvauja rengiant Skyriaus nuostatus ir Skyriaus valstybės tarnautojų ir darbuotojų pareigybės aprašymus, teikia derinti Užimtumo tarnybos Žmogiškųjų išteklių valdymo skyriui;
13.3. atsako už Skyriui pavestų uždavinių ir funkcijų atlikimą;
13.4. teikia Užimtumo tarnybos direktoriaus pavaduotojui pasiūlymus dėl:
13.4.1. vidaus darbo tvarkos dokumentų rengimo;
13.4.2. Skyriaus nuostatų ir pareigybių skaičiaus;
13.4.3. Skyriaus valstybės tarnautojų tarnybinės veiklos vertinimo;
13.4.4. valstybės tarnautojų ir darbuotojų kvalifikacijos kėlimo;
13.4.5. Skyriaus valstybės tarnautojų ir darbuotojų skatinimo, tarnybinių ar drausminių nuobaudų jiems skyrimo;
13.4.6. komisijų ir darbo grupių specialioms užduotims vykdyti sudarymo ir kitais klausimais;
13.5. nustatyta tvarka atsiskaito Užimtumo tarnybos direktoriaus pavaduotojui už savo Skyriaus veiklą;
13.6. atsako už viešai privalomos skelbti informacijos turinio parengimą ir viešinimą;
13.7. vykdo kitas Vedėjo pareigybės aprašyme ir kituose teisės aktuose nustatytas funkcijas, Užimtumo tarnybos direktoriaus ir direktoriaus pavaduotojo pavedimus.
14. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas įgaliotas asmuo.
15. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
16. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
17. Skyriaus veiklą kontroliuoja Užimtumo tarnybos direktoriaus pavaduotojas teisės aktų nustatyta tvarka.

V SKYRIUS
BAIGIAMOSIOS NUOSTATOS

18. Skyrius Lietuvos Respublikos įstatymų ir kitų teisės aktų nustatyta tvarka pertvarkomas, reorganizuojamas ar likviduojamas Užimtumo tarnybos direktoriaus sprendimu.
19. Su šiais nuostatais pasirašytinai supažindinami visi Skyriaus valstybės tarnautojai ir darbuotojai.
20. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

________________________
